Warnanen ta mangke kang anyakradala ring Kawirajya, apanelah I Gusti Agung Made Munggu, abhiseka Cokorda Ngurah Made Agung, madeg agung ri sawatara Isaka warsaning loka 1682 rawuh ring 1692, kadegang/kabhiseka ratu olih Ida Sang Purohita/Bhagawanta.Wates padruweyan sira kadi manggeh saking nguni, kidulnya Brawa, Jimbaran, kateka-tekeng Uluwatu; lornya sakiduling gunung Bratan; wetannya sapascimaning lwah Patanu; lan pascimanya sawetaning We Panan.